చట్టానికి కళ్లులేవు

చట్టానికి కళ్ళు లేవు 1981 లో ఎస్.ఎ.చంద్రశేఖర్ దర్శకత్వంలో విడుదలైన సినిమా.ఇది సట్టం ఒరు ఇరుత్తరై అనే తమిళ సినిమాలు రీమేక్. ఇందులో చిరంజీవి, లక్ష్మి, మాధవి ప్రధాన పాత్రలు పోషించారు.

 కథ 
పోలీస్ ఇన్‌స్పెక్టర్ దుర్గ, విజయ్ అక్కా తమ్ముళ్ళు. ఇద్దరూ చిన్నతనంలో తమ తండ్రి మరణానికి కారణమైన జాన్, జావెద్, జనార్ధన్ అనే ముగ్గురు హంతకుల కోసం వెతుకుతుంటారు. దుర్గ వాళ్ళు చేసిన నేరాలు కోర్టులో నిరూపించి శిక్ష పడేలా చేయాలని చూస్తుంటుంది. కానీ విజయ్ కి మాత్రం చట్టంలో లొసుగుల వల్ల వాళ్ళను ఎప్పటికీ పట్టులేమనే నమ్మకం ఉంటుంది. ఎలాగైనా చట్టం కళ్ళు గప్పి ఒక్కొక్కరిని మట్టు పెట్టాలని ప్రయత్నిస్తుంటాడు. తెలివిగా పథకం వేసి జాన్, జనార్ధన్ లను మట్టు పెడతాడు. ఈ కేసు విచారణ చేస్తున్న దుర్గకు ఆటంకం కలుగుతుంది. తమ్ముడి మీద అనుమానం కలుగుతుంది కానీ నిరూపించడానికి ఎలాంటి ఆధారాలు దొరకవు. చివరికి దుర్గ జావెద్ అక్రమాలని పసిగట్టి అతన్ని అరెస్టు చేయడానికి వెళుతుంది. జావెద్ ఆమెను అపహరిస్తాడు. సమయానికి విజయ్ వచ్చి ఆమెను కాపాడి అతన్ని చంపడంతో కథ ముగుస్తుంది.

 తారాగణం 
 విజయ్ గా చిరంజీవి
 పోలీస్ ఇన్‌స్పెక్టర్ దుర్గ గా లక్ష్మి
 రేఖ గా మాధవి
 జాన్ గా హేమసుందర్
 జావెద్ గా కన్నడ ప్రభాకర్
 సిలోన్ మనోహర్
 ప్రభాకర్ రెడ్డి
 జి. నారాయణరావు
 జె. వి. రమణమూర్తి
 రావి కొండలరావు
 మాడా వెంకటేశ్వరరావు
 సారధి
 పి. జె. శర్మ
 మల్లాది
 అంజాద్ కుమార్
 థం
 పండరీబాయి
 జయశీల
 జయపద్మ
 నీలిమ
 మాస్టర్ మధు
 బేబి వరలక్ష్మి .

 సాంకేతిక వర్గం 

 దర్శకుడు: ఎస్.ఎ.చంద్రశేఖర్ 
 కథ: శోభ 
 సంగీతం: కృష్ణ_ చక్ర 
 పాటలు: మైలవరపు గోపి 
 మాటలు: మైలవరపు గోపి
 నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, పులపాక సుశీల 
 ఛాయ గ్రహణం: డి డి. ప్రసాద్ 
 కూర్పు: గౌతంరాజు 
 సమర్పణ: అట్లూరి పూర్ణచంద్రరావు 
 నిర్మాత: వంకినేని సత్యనారాయణ 
 నిర్మాణ సంస్థ: శ్రీకర్ ప్రొడక్షన్స్ 
 విడుదల:30:10:1981.

 పాటలు 
ఈ సినిమాలో మొత్తం అయిదు పాటలున్నాయి.
 చట్టానికి కళ్ళు లేవు తమ్ముడు, రచన: మైలవరపు గోపి, గానం. శ్రీపతి పండితారాద్యుల బాలసుబ్రహ్మణ్యం 
 ఈ సొగసేo చేయను , గానం. పులపాక సుశీల 
 ఎవ్వరికీ చెప్పొద్దు, రచన:గోపి, గానం. ఎస్ పి బాలసుబ్రహ్మణ్యం, పి సుశీల బృందం 
 కలిసిపో నా కళ్ళలో, రచన: గోపి, గానం. ఎస్ పి బాలసుబ్రహ్మణ్యం, పి సుశీల 

 మూలాలు 

వర్గం:చిరంజీవి నటించిన సినిమాలు
వర్గం:రావి కొండలరావు నటించిన సినిమాలు
వర్గం:మాధవి నటించిన సినిమాలు
వర్గం:1981 తెలుగు సినిమాలు